b'\n_START_ARTICLE_\nHousing and Development Board\n_START_PARAGRAPH_\nHousing and Development Board eli HDB on Singaporen valtion virasto, joka on vastuussa julkisin varoin rahoitetuista asunnoista Singaporessa. Se perustettiin vuonna 1960 teht\xc3\xa4v\xc3\xa4n\xc3\xa4\xc3\xa4n tarjota singaporelaisille edullisia ja laadukkaita asuntoja. Viidess\xc3\xa4kymmeness\xc3\xa4 vuodessa se on tuottanut yli 900\xc2\xa0000 asuntoa. 2010-luvulla sill\xc3\xa4 on 23 aluetoimistoa ja kaikkiaan 4\xc2\xa0800 hengen henkil\xc3\xb6kunta._NEWLINE_Kun HDB:n perustamisesta p\xc3\xa4\xc3\xa4tettiin, Singaporessa oli paljon slummeja. Alle 10 prosenttia Singaporen 1,6 miljoonasta asukkaasta omisti asunnon. H\xc3\xb6kkelikyliss\xc3\xa4 asuttiin ilman viem\xc3\xa4r\xc3\xb6inti\xc3\xa4 tai muita yhteiskunnan peruspalveluita. Asuntopula ratkaistiin p\xc3\xa4\xc3\xa4osin ensimm\xc3\xa4isen kymmenen vuoden akana. Jo ensimm\xc3\xa4isen viiden vuoden aikana HDB rakennutti 55\xc2\xa0000 asuntoa._NEWLINE_HDB rakennuttaa asunnot ja myy ne sitten edulliseen hintaan asuntoa tarvitseville asukkaille. HDB:n rakennuttamien asuntojen antaminen vuokralle on periaatteessa luvallista vain HDB:n my\xc3\xb6nt\xc3\xa4m\xc3\xa4ll\xc3\xa4 erikoisluvalla. Toisinaan asunnon omistaminen on nimellist\xc3\xa4, sill\xc3\xa4 singaporelaiset voivat saada valtiolta jopa 99 vuoden asuntolainoja. Lainoja ja asuntoja ei kuitenkaan my\xc3\xb6nnet\xc3\xa4 kaikille, vaan niiss\xc3\xa4 on tarveharkintaa ja jonoja.'